Kojo Oppong-Nkrumah

Kojo Oppong Nkrumah ( wɔwoo no Oforisuo bosome da a ɛtɔ so nnum wɔ afe apem ahankron aduowɔtwe mmienu, April 5 1982) yɛ Ghanani amanyɔni  ne mmaranimfoɔ. Na ɔyɛ mmarahyɛ badwani a ɔgyina hɔ ma Ofoase-Ayirebi mpɛsoa wɔ Ghana mmarahyɛbadwam.
 Abrabɔ Mfitiaseɛ 
Wɔwoo Kojo Oppong Nkrumah, Oforisuo bosome da a ɛtɔ so nnum wɔ afe apem ahankron aduowɔtwe mmienu (April 5 1982) wɔ Koforidua a ɛwɔ apueeɛ mantam wɔ Ghana. N'awofo ne Kwame Oppong Nkrumah ne Felicia Oppong Nkrumah. Na ne maame yɛ ɔkyerɛkyerɛni. Na ne papa nso kyerɛ ade nanso, akyiri ɔgyae ade kyerɛ kɔyɛɛ adwuma wɔ sika korabea. Ɛwom sɛ wɔwoo Nkrumah wɔ Koforidua de nanso Nkrumah firi Akyim Anyinase.

 Nwomasua 
Nkrumah hyɛɛ ne sukuu ase wɔ St. Bernadette Sukuu a ɛwɔ Dansoman na ɔtoaa so kɔɔ ntoaso sukuu wɔ Pope John Senior High School a ɛwɔ Koforidua. Kojo toa n'adesua no so kɔɔ sukuupɔn wɔ Cape Suapɔn no mu ma no gyee abodin krataa.

Wɔ mfeɛ mpem mmienu ne du mmienu (2012) mu no, Kojo wiee Suapɔn a ɛwɔ Nkran mantan mu; University of Ghana ma no nyaa abodin krataa wɔ dwadie ho nsɛm mu.

Wɔ mfeɛ mpem mmienu ne du nnan (2014) mu no,  Kojo san nyaa abodin krataa a ɛfa mmaranim ho, a ɛyɛ (LLB) fi suapɔn a ne din Gimpa hɔ. Mfeɛ mmienu na ɔde suaa adeɛ de gyee saa abɔdin krataa no.

Wɔ mfeɛ mpem mmienu ne du nsia (2016) mu, asemdibea kunini a ɛwɔ ɔman Ghana mu de abodin krataa maa Kojo se Ghana mmaranimfoɔ.

Ansa na ɔrebɛkɔ akɔyɛ mmaranimfoɔ no, na wayɛ ne ho adwuma na watumi adi nkunim wɔ Afrika akanni nhyehyɛeɛ no mu. Saa osuahu yi maa ne nimdeɛ ne n'ani so yɛɛ den, na ɛsan nso maa n'abrabɔ ne n'adwuma mu nkɔsoɔ yɛɛ kɛseɛ.

 Adwumayɛ 
Nkrumah hyɛɛ n’adwumayɛ ase wɔ adwumakuo bi a ne din de British American Tobaco wɔ mfeɛ mpem mmienu ne nsia (2006) mu. Na saa adwumakuo yɛ tawa ho nnwuma. Ɔfirii hɔ kɔɔ Joy Fm, kɔyɛɛ adwuma sɛ sɛntwerɛfoɔ. Akyiri wɔfaa no sɛ ɔtitenani ma wɔn anɔpa dwumadie, berɛ a nea na  ɔdi saa dwumdie  a ne din de Komla Dumor firi hɔ. Wɔ mfeɛ mpem mmienu ne du nnan (2014) mu no, Nkrumah de ne dwumadie sɛ sɛmkyerɛfoɔ no too hɔ na obue ɔno ankasa n'adwumakuo a wɔfrɛ no West Brown Stone Capital. Wɔ mfeɛ mpem mmienu ne du-nsia (2016) mu no, ɔhyɛ aseɛ yɛɛ adwuma sɛ mmaranimfoɔ wɔ mmarahyɛ adwumakuo a wɔfrɛ no Kulendi, Attefuah and Amponsah.

Wiase Sikasɛm Nhyiamu no paw no sɛ wiase mmeranteɛ ɔha ne du-num (115) a wɔyɛ wiase nyinaa akannifoɔ wɔ mfeɛ mpem mmienu ne aduonu (2020) mu no mu baako.

 Amanyɔsɛm 
Wɔ mfeɛ mpem mmienu ne du-nnum (2015) mu no, Kojo Oppong Nkruma kɔgyinaeɛ wɔ New Patriotic Party(NPP) din mu sɛ wɔnto ne so aba, na watumi abɛyɛ mmarahyɛ bɛdwani a ɔgyina hɔ ma Ofoase-Ayirebi abatoɔ mpɛsoa so wɔ Ghana ma NPP amanyɔkuo no. 

Ɔdii nkunim wɔ mfeɛ mpem mmienu ne du-nsia (2016) Ghana Mpɛsoa abatoɔ mu sɛ mmarahyɛ badwani ma Ofoase-Ayirebi mpɛsoa wɔ Ghana mmarahyɛbadwam. Sesei, ɔresom sɛ ɔsoafo a ɔhwɛ amaniebɔ so wo Ghana. Ɔsan yɛ kasamafo ma aban no wɔ sikasem ho amaneɛbɔ ho.

Ɔmanpanin Nana Akufo-Addo paa Kojo Nkrumah sɛ amaniebɔ soafo berɛ a ɔdii nkunim wɔ mfeɛ mpem mmienu ne aduonu (2020) abatoɔ mu no. 

Na ɔka wɔn a Ɔmanpanin paw wɔn no sɛ asoafoɔ, a Mavis Hawa Koomson ne Ɔsofoɔ a Ɛhwɛ Aduane ne Kuayɛ so, Dr Owusu Afriyie Akoto a wɔpaw no sɛ ɔsoafoɔ no, na mmarahyɛbadwa mu kuo kumaa no annye no anto mu. 

Nanso, wɔpenee no so wɔ mmarahyɛbadwafie no mu, berɛ a wɔdwennwenee nsɛm pii a Appointments Committee no de too dwa akyi no.

Wɔ Ɔsanaa bosome wɔ mfeɛ mpem mmienu ne aduonu mmiɛnsa mu (August 2023), Kojo Oppong Nkrumah, a ɔyɛ Amanneɛbɔ Soafoɔ no, hyɛɛ CSOs ne dawurobɔ nnwuma sɛ wɔmmɔ mmɔden a wɔrebɔ sɛ wɔbɛfa kwan bi so adi nsɛmnsɛm a ɛrekɔ so wɔ Niger no ho dwuma.]

 N'ankasa abrabɔ 
Kojo ne Akua aware, na wɔn baanu nyinaa yɛ Kristofoɔ anokwafoɔ. Wɔwɔ mma mmiɛnsa, Kwaku, Afua ne Kofi.

Nkrumah yɛ Kristoni.

 Adɔeɛ 
Oppong Nkrumah Education and Skills Development Fund no yɛ biribi a Ofoase Ayirebi MP ne Ɔsoafoɔ a ɔhwɛ Amanneɛbɔ so, Kojo Oppong Nkrumah, de sii hɔ wɔ mfeɛ mpem mmienu ne du-nson (2017) mu sɛ wɔde bɛboa mmabunu a wɔwɔ mpɛsoa no mu ama wɔanya nteteeɛ ne nimdeɛ. Ɛfiri mfeɛ mpem mmienu ne du-nson (2017) kɔsi mfeɛ mpem mmienu ne aduonu mmienu (2022) no, sika yi ama sukuufoɔ bɛboro aha-mmiɛnsa (300) a wɔwɔ sukuu ahodoɔ a ɛwɔ ɔman no mu no sika.

 Mmeaeɛ A Menyaa Mmoa Firiiɛ 
Nkyekyεmu:Ghanaian Mp's 5th Parliament of the 4th Republic